stanford-oval/wikipedia huggingface dataset:
עטלף צהוב-כנף
תפוצה ובית גידול

עטלף צהוב-כנף מצוי לאורך האזור התיכוני של יבשת אפריקה. תפוצתו משרעת על סנגל, גינאה, גינאה ביסאו, גאנה, מאלי, בורקינה פאסו, גמביה, סיירה לאון, חוף השנהב, בנין, טוגו, ניגריה, צ'אד, הרפובליקה המרכז אפריקאית, הרפובליקה של קונגו, הרפובליקה הדמוקרטית של קונגו, קמרון, גבון, אוגנדה, רואנדה, בורונדי, טנזניה, קניה, סודאן, דרום סודאן, אתיופיה, אריתריאה, סומליה, וזמביה.
טווח התפוצה של העטלף רציף אמנם מסנגל ועד זמביה וסומליה, אולם למרות זאת הוא לא משתרע בצורה מלאה על כל אזור עצום זה אלא נעדר ממספר אזורים (גוש "יערות גינאה" במערב אפריקה ומרכז קניה, טנזניה וקונגו).
בית הגידול של עטלף זה הוא בעיקר חורשים וסוואנות נמוכות מיוערות בדלילות (כגון "הסוואנה הסודנית" ו"סוואנת גינאה") בגבהים של עד 2,000 מטר מעל פני הים, והאזורים המועדפים עליו במיוחד הם חורשות וסבכים דלילים של עצי שיטה ושיחים קוצניים הסמוכים למקווי מים כדוגמת נהרות, ביצות ואגמים.
גורם נוסף המשפיע על בחירת בית הגידול של המין הוא צפיפות הצמחייה: עטלף זה יעדיף אזורים פתוחים יחסית המאפשרים לו לסרוק בקלות את סביבתו ומשום כך גם נוטה להיעדר מיערות טרופיים עבותים מדי. הטמפרטורות בתחומי מחייתו של המין הם 20–30 מעלות צלזיוס, וכמות המשקעים הממוצעת היא 2,000-500 מילימטר גשם לשנה.
אקולוגיה > התנהגות ופעילות

אזור המחיה של העטלף צהוב-הכנף בתוך חופת העצים כולל שני סוגים: החופה העיקרית (או הראשונית) והחופה המשנית (או ההיקפית); ההבדל בין החופות הוא בעיקר בצפיפות העלים והענפים כשאזור הליבה שבחופה העיקרית משמש כאתר השינה של העטלפים שכן הוא די מוגן מפני טורפים מעופפים. בשל חשיבותו של אזור זה, הוא משמש גם כמקום מפגש בין העטלפים בבוקר ובערב.
העטלף צהוב-הכנף הוא בעל חיים מונוגמי, כאשר הזכר חי ומתרבה עם נקבה אחת בדרך כלל. הקשרים הזוגיים נוצרים לראשונה במהלך עונת הרבייה וכל זוג תופס לעצמו שטח בלעדי לליקוט מזון עליו הוא מגן מפני עטלפים אחרים. המרחק בין שטח של זוג אחד למשנהו הוא לא פחות מ-20 מטר. את זוגות העטלפים ניתן לזהות בעיקר כאשר הם מחפשים מזון יחד או ישנים יחדיו על ענפים. העטלפים צהובי-הכנף נתלים על ענפים בגובה 5–10 מטר מעל פני הקרקע, והזכר והנקבה נמצאים לרוב במרחק של מטר זה מזה. קוטר הענף שעליו העטלף נתלה הוא של ס"מ אחד בדומה למינים רבים בסדרת העטלפים הגדולים.
בניגוד לעטלפים רבים, העטלף צהוב-הכנף עירני גם במשך היום ואינו נכנס לתרדמת, והוא גם יוצא לשיחור מזון מוקדם יותר מעטלפים אחרים. במהלך היום ניתן לראותו מבצע מעופים קצרים למרחק של 2 מטר בין החופה העיקרית למשנית, וזאת על מנת לאתר מקום חשוף וחמים בימים קרים או מקום מוצל וקריר בימים לוהטים וחמים. מדי פעם ניתן לראות את אחד מבני הזוג מסובב את ראשו בזווית של 180 מעלות למעלה כשהראש מוחזק בכוח למעלה והאוזניים למטה, והתנהגות זאת נובעת מהצורך של העטלף לאתר מקורות הפרעה או טורפים מעופפים. בשובו של הזכר מחיפוש המזון בבוקר (10 דקות לפני הזריחה) ולפני צאתו לשיחור מזון בערב (40-30 דקות לפני השקיעה), הוא נוהג לבקר בחופה המשנית של אזור המנוחה ולתור אחר יריבים מזדמנים כדי להניסם מהאזור.
אקולוגיה > תקשורת ומערכת חברתית

העטלף צהוב-הכנף מייצר לפחות שלושה סוגים של שיחת איכון-הד אשר נשמעים לאוזני בני אדם. כל סוג של שיחה מורכב מפס רחב וקצר בעצימות נמוכה והמשמעות שלו משתנה בין סוגי השיחות: לעיתים ההד מניב מידע על אובייקטים קרובים, לעיתים משמש כאמצעי תוקפנות עבור זרים ולעיתים משמש כאינטראקציה חברתית בין האם וצאצאיה. הנוכחות של שכבה מחזירת אור על העיניים הגדולות של העטלף עשויה להגדיל את טווח איכון ההד כדי לאתר טרף וכן כדי לזהות צללית של חרקים כפי שנעשה על ידי מספר מיני תחמסיים. בניגוד לעטלף לב-אף לעטלף צהוב כנף לא נראה שיש שיר טריטוריאלי.
הזכרים ונקבות נפגשים בחופת העצים העיקרית לצורך טיפוח, מתיחות, ואינטראקציה חברתית. את האינטראקציה הנפוצה ביותר בין הזכרים לנקבות יוזם הזכר בעיקר בשעות הבוקר, והיא כוללת מעוף של הזוג זה לצד זה כשלעיתים הדבר מלווה בקולות. לאחר האינטראקציה בבוקר הזוג חוזר לנוח על עצים כשהאינטראקציה מתבצעת שוב זמן קצר לפני ליקוט המזון בשעות הערב. שיא האינטראקציות בין בני הזוג הוא בחודשי מאי כאשר יש אז ממטרי גשמים תכופים, שפע של חרקים, ולימוד הצאצאים כיצד ללקט מזון. במהלך תקופה זאת האינטראקציה בין בני הזוג תגלוש גם לשעות הצהריים ושעות הדמדומים.
אקולוגיה > תזונה

| --- | --- |


חרקים שונים הנאכלים על ידי עטלף צהוב-כנף.
בניגוד לשאר המינים במשפחת הערפדים המדומים שניזונים לעיתים קרובות מחולייתנים קטנים, העטלף צהוב-הכנף ניזון אך ורק על חרקים. הוא נוהג לצוד הן חרקים רכים והן כאלו שבעלי גוף קשה, כשבין פריטי המזון שנצרכו על ידו בוודאות ניתן למנות טרמיטים, חיפושיות, זבליתיים, חגבאים, פרפראים, זבובאים ויתושים. על פי סופר המדע יונתן קינגדון גודלם של החרקים שניצודו על ידו נע בין "קטן מאוד לגדול יחסית", אך בקניה למשל רק חרקים בטווח גודל של 2 מילימטר תועדו ככאלו הנצרכים על ידי העטלף.
במקום לחפש את מזונם, עטלפים אלה מחכים לעיתים קרובות לחרקים מזדמנים ליד ענפים מסוימים ואז הם תוקפים אותם. העטלפים יעברו למקומות אחרים כאשר החרקים אינם זמינים, ולמעשה, הם נעים כל כמה דקות לעבר ענף אחר כדי להגדיל את הסיכוי שלהם לתפוס טרף. בנוסף לכך העטלף צהוב-הכנף נוהג להתעופף בגבהים של 20–30 מטר מעל הקרקע ולסרוק את האזור שתחתיו, וכאשר יזהה חרק שעף נמוך בגובה של מטר מעל פני הקרקע הוא יתקוף אותו במהירות על ידי צלילה אופקית מהירה; בדרך כלל לאחר תפיסת חרק העטלף יחזור למקום מושבו כדי לאוכלו. שתי התנהגויות אלו של שיחור המזון (מארב, וצלילה) משתנות בשכיחותן בין העונות: בעונה היבשה כאשר המזון דליל בכמותו העטלף ינסה לאתר חרקים בעזרת מארבים, ואילו בעונת הגשמים שאז יש שפע של מזון זמין העטלף יעדיף לאתר מזון כבר במהלך מעופו. הזכר והנקבה נוהגים לחפש מזון זה ליד זה, ואף על פי שכל אחד מהם פולט בנפרד גלי קול לסביבה הדבר אינו מפריע לבן הזוג השני במהלך מעופו. יתר על כן, אחד מבני הזוג (בדרך כלל הזכר) יפלוט גלי קול כדי לאותת לשני על הימצאות מזון באזור מסוים.
סגנון שיחור המזון הייחודי של העטלף לצד זמני פעילותו ומקום מחייתו, אינם חופפים לעטלפים אחרים ועל כן אין למין כמעט תחרות על מקורות המזון בבית גידולו. עם זאת, מספר מיני עופות כמו התחמסיים עשויים להתחרות עם העטלף על פריטי טרף מסוימים. תזונתו של העטלף מזכירה מאוד את זו של ציפור הדרונגו (Dicrurus adsimilis), ושני בעלי חיים אלו די שכיחים סמוך לעצי שיטה העשירים בחרקים. העטלף צהוב-הכנף משחק תפקיד חשוב בהגנת עצי שיטת הסוכך על ידי ויסות באוכלוסיית חרקים. עצי שיטה זאת פורחים בעונה היבשה מאמצע דצמבר עד פברואר ובשל כך נמשכים אליהם נחילי חרקים, אשר פוגעים בעלים של העצים בעת שהם מנסים להגיע לפרחים הריחניים. מכיוון ששיטת הסוכך משמשת לעיתים קרובות כאתר שינה לעטלפים, הללו צדים מאות חרקים במעופם סביב העץ כך ששני הצדדים יוצאים נשכרים. סימביוזה זאת משמעותית עד כדי כך שברחבי מזרח אפריקה קיים קשר הדוק בין תפוצת העטלף לבין הימצאות עצי שיטה אלו.
אקולוגיה > טורפים

לחץ הטריפה על העטלף צהוב-כנף גבוה כנראה משל עטלפים אחרים בגלל צבעו הבולט ופעילותו הנרחבה בשעות היום והלילה. עם זאת, לא נראה שיש טורף עקבי למין וסביר להניח שהדבר נובע בגלל הערנות שלו במשך שעות היום המקטינה מאוד את סיכויי הטריפה. בין הטורפים של מין זה ניתן למנות את הבז המצוי בקניה, וממבה ירוקה מזרחית, נחש בויגה ונץ עטלפים בטנזניה. בקניה, העטלף צהוב-הכנף נסוג כאשר מתקרבים לעברו טוקוסים, קוקל ברצ'ל או חנקן שיח אפור-ראש (Malacotus blanchoti).
אקולוגיה > מחזור חיים

תקופת ההריון מתחילה בחודש ינואר ונמשכת במשך 3 חודשים בדומה לערפדים מדומים אחרים. בתום תקופה זאת נולד צאצא יחיד - לרוב בתחילת אפריל, אך יש דיווחים על לידות גם באוקטובר וינואר. במשך מספר שבועות העטלף הצעיר נצמד בעקשנות לאימו על ידי הצמדת פיו לזוג הפטמות המדומות הממוקמות ליד הזנב של האם. כדי להבטיח את אחיזתו באם הצאצא גם יעטוף את רגליו סביב העורף של אימו. למרות המשקל העודף של צאצאיה, נקבת העטלף תמשיך לחפש מזון כמו בטרם ההריון.
במהלך 3 החודשים הבאים האם נמצאת בסמיכות לצאצא, ותטפח אותו על ידי אכילת הפסולת המטבולית שלו מה שגם מסייע לה לחסוך בצריכת מים. העטלף הצעיר יתבונן במשך הזמן הזה בטכניקות הציד ואיסוף המזון של הוריו ולאחר פרק זמן ממושך יתחיל להתאמן בתעופה. אימון זה נעשה כאשר העטלף אוחז בצוואר של אימו בעזרת רגליו תוך כדי שהוא מנופף את כנפיו ומתרומם מעט. הגמילה מתרחשת כ-20 ימים לאחר טיסת הסולו הראשונה כאשר העטלף בגיל של 55 ימים בערך. אף על פי שמשלב זה העטלף הצעיר מסוגל לדאוג לעצמו, הוא עדיין מתעופף וישן בשטח של הוריו לפחות עוד 30 ימים בטרם יהיה עצמאי לגמרי. במהלך תקופת הגידול של העטלף שני בני הזוג נוטלים חלק פעיל בגידולו, כאשר בדרך כלל הזכר יספק לו הגנה והנקבה תטפח אותו. בני הזוג גם יגנו אחד על השני מפני עטלפים פולשים מזדמנים.
מצב שימור

העטלף צהוב-הכנף מסווג על ידי IUCN במצב השימור ללא חשש (LC), נוכח הפיזור הרב שלו ברחבי אפריקה, אוכלוסייה גדולה ויציבה, וכן משום שאין זה סביר שאוכלוסייתו תחווה ירידה מהירה מספיק כדי להעפיל לרישום בקטגוריה מאוימת יותר. ההשפעות של פעילות אנושית על התנודות באוכלוסיית עטלף זה אינן ידועות, ולא נראה שיש איומים מרכזיים על המין; עם זאת, הוא נדיר יותר ממיני עטלפים אפריקנים אחרים.
העטלף צהוב-הכנף מצוי במספר לא מבוטל של אזורים מוגנים הנופלים בטווח התפוצה שלו כמו הפארק הלאומי גרמבה, הפארק הלאומי סלונגה, שמורת אוקאפי, מסאי מארה, הפארק הלאומי סרנגטי, הפארק הלאומי ניוקולו-קובה, הפארק הלאומי W, הפארק הלאומי מנובו-גונדה סנט פלוריס ועוד רבים אחרים. מלבד מחקרים בנושא ההשפעות האפשריות של הפעילות האנושית על האוכלוסייה ומחקר נוסף על טווח התפוצה של המין, לא נעשו פעולות שימור כל שהם עבור העטלף.
הערות שוליים

↑  עטלף צהוב-כנף באתר הרשימה האדומה של IUCN
1 2 3 4 5 6  עטלף צהוב כנף, science
1 2 3 4 5 6  עטלף צהוב כנף, animaldiversity
| ערפדים מדומים |
| --- | --- | --- |
| ערפד מדומה | ערפד מדומה זוטר • ערפד מדומה גדול |  |
| ערפד מדומה אף-דיסק (סוג ומין יחיד) | ערפד מדומה אף-דיסק |  |
| ערפד מדומה אף-לב (סוג ומין יחיד) | ערפד מדומה אף-לב |  |
| עטלף צהוב-כנף (סוג ומין יחיד) | עטלף צהוב-כנף |  |
| עטלף רפאים (סוג ומין יחיד) | עטלף רפאים |  |
עטלף צהוב-כנף במבט חזיתי.
נוף אופייני לבית גידולו של עטלף צהוב-כנף
עטלף צהוב-כנף תלוי על אילן בטנזניה.
פוחלץ של עטלף צהוב-כנף
פאניוק

| --- | --- |
סמל פאניוקסמל פאניוק
 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת גנץ
 שטח:  8.46 קמ"ר
 אוכלוסייה:  ‏
  ‑ בכפר:  84 (1 בינואר 2024)
 קואורדינטות:  48°31′43″N 21°20′55″E﻿ / ﻿48.52865°N 21.348711111111°E﻿ / 48.52865; 21.348711111111 
 אזור זמן:  UTC +1
 https://panyok.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פאניוק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פאניוק  he tabBackground:;tabBorder:#aaa;defaultTab:0;
 
פאניוק (בהונגרית: Pányok) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פאניוק קטנה משמעותית בשנים האחרונות, מ-168 תושבים בשנת 1990 עד 60 תושבים בשנת 2018 (ירידה של כ-64%).
בפאניוק חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 12 |  |
| 1880 | 13 | 425 |
| 1910 | 18 |  |
| 1920 | 16 |  |
| 1930 | 10 |  |
| 1941 | 7 | 439 |
פורד אסקורט (סין)

| --- | --- |

(Ford Escort (China
 מאפיינים כלליים
 יצרן:  "Changan Ford Automobile Co. Ltd" בשותפות עם יצרנית הרכב הסינית "Changan Automobile (Group) Co., Ltd" (בסינית: 重庆长安汽车股份有限公司)
 שנות ייצור:  2015 עד היום
 הרכבה:  הרפובליקה העממית של סין הרפובליקה העממית של סין
 מודל קודם:  פורד פוקוס
 חברת אם:  פורד
 אורך:  4,587 מ"מ
 רוחב:  1,825 מ"מ
 גובה:  1,490 מ"מ
 משקל:  1,255-1,300 ק"ג (ריק)
 בסיס גלגלים:  2,687 מ"מ
 מפרט טכני
 מנוע:  4 צילינדרים, בטור, 16 שסתומים, 1,498 סמ"ק, המפיק 113 כ"ס ב-6,000 סל"ד, יחס דחיסה 11.0:1 (מנוע פורד מסוג "Variable Camshaft Timing (VCT)")
 הילוכים:  תמסורת ידנית - 5 מהירויות תמסורת אוטומטית - 6 מהירויות
 מהירות מרבית:  179-188 קמ"ש
 צריכת דלק:  6.5 ליטר ל-100 ק"מ  מכל דלק - 50 ליטר
פורד אסקורט (סין) (באנגלית: Ford Escort (China)) היא מכונית משפחתית, מתוצרת יצרנית הרכב הסינית Changan Automobile (שם מלא:" "Changan Automobile (Group) Co., Ltd", בסינית: 重庆长安汽车股份有限公司)) בשותפות עם Changan Ford Automobile Co., Ltd, חברת בת של קונצרן הרכב פורד, (Ford Motor Company), אשר מיוצרת משנת 2015 במחוז צ'ונגצ'ינג שבסין.
דגמים ורמות גימור

15L MT Comfort - (מחיר הדגם ב-30 בדצמבר 2014 עמד על 96,800 יואן)
1.5L AT Comfort  - (מחיר הדגם ב-30 בדצמבר 2014 עמד על 107,800 יואן)
1.5L MT Fashion  - (מחיר הדגם ב-30 בדצמבר 2014 עמד על 107,800 יואן)
1.5L AT Fashion - (מחיר הדגם ב-30 בדצמבר 2014 עמד על 119,800 יואן)
מפרט טכני

4 דלתות.
5 נוסעים.
צמיגים: קדמיים 195/65 R15, אחוריים 205/55 R16
מתלה קדמי: "MacPherson struts" (תמוכת מקפרסון).
השעיה אחורית (Suspension Rear): זרוע נגררת (Trailing arm)
מערכת נגד גנבת מנוע (Engine Anti-theft System)
מערכת שמע הכוללת: Radio, MP3, USB, AUX-IN, CD Player
מערכות בטיחות ABS+EBD
מערכת נעילה מרכזית.
פנסי ערפל קדמיים.
כריות אוויר קדמיות כפולות (Dual Front Airbags)
כריות אוויר קדמיות-צדדיות (Dual Front Side Airbags)
כריות אוויר - וילון צד (Side Curtain Airbags) (בדגם "1.5L AT Fashion")
גיבוי מכ"ם (Back-up Radar)
מפתח שלט רחוק (Remote Key)
תאוצת דגם "פורד אסקורט (סין) בין 0  - 100 קמ"ש היא 12.2 שניות
תמונות

"פורד אסקורט (סין)"
"פורד אסקורט (סין)"
"פורד אסקורט (סין)"
"פורד אסקורט (סין)"
"פורד אסקורט (סין)"
ראו גם

פורד אסקורט
הערות שוליים

↑  "פורד אסקורט (סין)"  carnewschina.com/2013/07/25/new-ford-escort
↑  "פורד אסקורט (סין)"  carnewschina.com/2015/01/05/ford-escort-launched-on-the-chinese-auto-market
↑  פורד אסקורט (סין) - מפרט טכני ומידות chinaautoweb.com/car-models/ford-escort
↑  "פורד אסקורט (סין)"  carnewschina.com/tag/ford-escort
פאז & ג'ופ

פאז & ג'ופ (באנגלית: Pazz & Jop) היה מצעד מוזיקה שנתי שנערך על ידי רוברט כריסטגאו ופורסם על ידי העיתון האמריקאי וילג' ווייס. מצעד המוזיקה, אשר מבוסס על מאות ביקורות של מבקרי מוזיקה, פעל ב-1971 ו-1974–2018. מצעד המוזיקה קרוי על שמו של מגזין המוזיקה האמריקאי ג'אז & פופ.
ב-1971, 1974–1978, מצעד המוזיקה הכיל רק את עשרת האלבומים הטובים ביותר. מאז 1979, מצעד המוזיקה מכיל שני מצעדים נפרדים לאלבומים וסינגלים. כמו כן, לאורך השנים, יצאו מצעדי מוזיקה משניים של מיני-אלבומים, וידאו קליפים, הוצאה מחודשת של אלבומים, ואלבומי אוסף.
ב-2016, מצעד המוזיקה שונה שמו שם מצעד המוזיקה לסקר מבקרי המוזיקה של וילג' ווייס, אך הוא שונה בשנה לאחר מכן לשמו הקודם.
על אף שמצעד המוזיקה הופסק ב-2018, מצעד מוזיקה מיוחד בעריכתם של גלן בות' וקית' ארטין פורסם תחת השם "Village Voice Pazz & Jop Rip-Off" ב-2019.
יצירות שדורגו במקום הראשון לפי קטגוריה > מצעד הסינגלים

| שנה | אמן | סינגל | מספר ביקורות | הערות |
| --- | --- | --- | --- | --- |
| 1979 | איאן דיורי ודה בלוקהאדס | "Hit Me with Your Rhythm Stick"/"Reasons to be Cheerful, Part 3" | 29 |  |
| 1980 | קורטיס בלואו | "The Breaks" | 40 |  |
| 1981 | לורי אנדרסון | "O Superman"/"Walk the Dog" | 56 |  |
| 1981 | הרולינג סטונז | "Start Me Up" | 56 |  |
| 1982 | Grandmaster Flash and the Furious Five | "The Message" | 156 |  |
| 1983 | מייקל ג'קסון | "Billie Jean" | 75 |  |
| 1984 | פרינס | "When Doves Cry"/"17 Days" | 111 |  |
| 1985 | Artists United Against Apartheid | "Sun City" | 101 |  |
| 1986 | ראן די אם סי | "Walk This Way" | 78 |  |
| 1987 | פרינס | "Sign o' the Times" | 54 |  |
| 1988 | טרייסי צ'פמן | "Fast Car" | 55 |  |
| 1989 | פאבליק אנמי | "Fight the Power" | 75 |  |
| 1990 | Deee-Lite | "Groove Is in the Heart"/"What Is Love?" | 74 |  |
| 1991 | נירוונה | "Smells Like Teen Spirit" | 116 |  |
| 1992 | Arrested Development | "Tennessee" | 100 |  |
| 1993 | הברידרז | "Cannonball" | 78 |  |
| 1994 | בק | "Loser" | 89 |  |
| 1995 | קוליו בהשתתפות L.V. | "Gangsta's Paradise" | 81 |  |
| 1996 | Quad City DJ's | "C'mon N' Ride It (The Train)" | 34 |  |
| 1997 | הנסון | "MMMBop" | 96 |  |
| 1998 | פאטבוי סלים | "The Rockafeller Skank" | 110 |  |
| 1999 | TLC | "No Scrubs" | 109 |  |
| 2000 | אאוטקאסט | "Ms. Jackson" | 124 |  |
| 2001 | מיסי אליוט | "Get Ur Freak On" | 176 |  |
| 2002 | מיסי אליוט | "Work It" | 212 |  |
| 2003 | אאוטקאסט | "Hey Ya!" | 322 |  |
| 2004 | פרנץ פרדיננד | "Take Me Out" | 145 |  |
| 2005 | קניה וסט בהשתתפות ג'יימי פוקס | "Gold Digger" | 145 |  |
| 2006 | נארלס בארקלי | "Crazy" | 151 |  |
| 2007 | איימי ויינהאוס | "Rehab" | 97 |  |
| 2008 | M.I.A. | "Paper Planes" | 107 |  |
| 2009 | ג'יי זי בהשתתפות אלישה קיז | "Empire State of Mind" | 89 |  |
| 2010 | סי-לו גרין | "Fuck You!" | 187 |  |
| 2011 | אדל | "Rolling in the Deep" | 116 |  |
| 2012 | קארלי ריי ג'פסן | "Call Me Maybe" | 94 |  |
| 2013 | דאפט פאנק בהשתתפות פארל ויליאמס | "Get Lucky" | 117 |  |
| 2014 | פיוצ'ר איילנדס | "Seasons (Waiting on You)" | 75 |  |
| 2015 | דרייק | "Hotline Bling" | 76 |  |
| 2016 | ביונסה | "Formation" | 99 |  |
| 2017 | קארדי בי | "Bodak Yellow" | 62 |  |
| 2018 | צ'ילדיש גמבינו | "This Is America" | 64 |  |
יצירות שדורגו במקום הראשון לפי קטגוריה > מצעד אלבומי האוסף

| שנה | אמן | אלבום אוסף | מספר ביקורות | הערות |
| --- | --- | --- | --- | --- |
| 1995 | אמנים שנים | Macro Dub Infection: Volume One | 28 |  |
| 1996 | LTJ בוקהם | Logical Progression | 11 |  |
יצירות שדורגו במקום הראשון לפי קטגוריה > מצעד ההוצאות החוזרות של אלבומי מוזיקה

| שנה | אמן | הוצאה חוזרת של אלבום מוזיקה | מספר ביקורות | הערות |
| --- | --- | --- | --- | --- |
| 1986 | האחים נוויל | Treacherous: A History of the Neville Brothers (1955–1985) | 43 |  |
| 1987 | ג'יימס קאר | At the Dark End of the Street | 35 |  |
| 1988 | צ'אק ברי | The Chess Box | 35 |  |
| 1989 | מאדי ווטרס | The Chess Box | 65 |  |
| 1990 | רוברט ג'ונסון | The Complete Recordings | 108 |  |
| 1991 | ג'יימס בראון | Star Time | 84 |  |
| 1992 | בוב מארלי | Songs of Freedom | 51 |  |
| 1993 | הביץ' בויז | Good Vibrations: Thirty Years of The Beach Boys | 42 |  |
| 1994 | לואי ארמסטרונג | Portrait of the Artist as a Young Man (1923–1934) | 34 |  |
| 1995 | הוולווט אנדרגראונד | Peel Slowly and See | 57 |  |
| 1996 | סון רה | The Singles | 25 |  |
| 1997 | אמנים שונים | Anthology of American Folk Music | 100 |  |
| 1998 | אמנים שונים | Nuggets: Original Artyfacts from the First Psychedelic Era, 1965–1968 | 111 |  |
| 1999 | אוס מוטנטס | Everything Is Possible: The Best of Os Mutantes | 31 |  |
| 1999 | אמנים שונים | Loud, Fast and Out of Control: The Wild Sounds of '50s Rock | 31 |  |
יצירות שדורגו במקום הראשון לפי קטגוריה > מצעד המיני-אלבומים

| שנה | אמן | מיני-אלבום | מספר ביקורות | הערות |
| --- | --- | --- | --- | --- |
| 1981 | הספשלז | Ghost Town | 44 |  |
| 1982 | טי בון ברנט | Trap Door | 75 |  |
| 1983 | לוס לובוס | ...And a Time to Dance | 54 |  |
| 1984 | טומי קיני | Places That Are Gone | 32 |  |
| 1985 | אלכס צ'ילטון | Feudalist Tarts | 32 |  |
| 1986 | אלכס צ'ילטון | No Sex | 27 |  |
| 1988 | ברוס ספרינגסטין | Chimes of Freedom | 13 |  |
| 1989 | לוסינדה ויליאמס | Passionate Kisses | 17 |  |
| 1990 | The Mekons | F.U.N. '90 | 27 |  |
| 1991 | פייבמנט | Perfect Sound Forever | 26 |  |
| 1992 | פייבמנט | Watery, Domestic | 23 |  |
| 1993 | לוסיוס ג'קסון | In Search of Manny | 31 |  |
| 1994 | פיזיקאטו פייב | Five by Five | 15 |  |
יצירות שדורגו במקום הראשון לפי קטגוריה > מצעד הווידאו קליפים

| שנה | אמן | וידאו קליפ | במאי | מספר ביקורות | הערות |
| --- | --- | --- | --- | --- | --- |
| 1983 | מייקל ג'קסון | "Beat It" | בוב ג'יראלדי | 63 |  |
| 1984 | Art of Noise | "Close (To the Edit)" | זמיגנב ריבצ'ינסקי | 35 |  |
| 1985 | Artists United Against Apartheid | "Sun City" | ג'ונתן דמי, גודלי & קרמה | 68 |  |
| 1986 | פיטר גבריאל | "Sledgehammer" | סטפן ר. ג'ונסון | 87 |  |
| 1987 | Squeeze | "Hourglass" | אדריאן אדמונדסון | 12 |  |
| 1990 | Deee-Lite | "Groove Is in the Heart" | הירויקי נקאנו | 35 |  |
| 1990 | מדונה | "Justify My Love" | ז'אן-בטיסט מונדינו | 35 |  |
| 1991 | נירוונה | "Smells Like Teen Spirit" | סמואל בייר | 59 |  |
| 1992 | נירוונה | "In Bloom" | קווין קרסלייק | 23 |  |
| 1993 | נירוונה | "Heart-Shaped Box" | אנטון קורביין | 34 |  |
| 1994 | ביסטי בויז | "Sabotage" | ספייק ג'ונז | 66 |  |
| 1995 | ביורק | "It's Oh So Quiet" | ספייק ג'ונז | 33 |  |
עקב צד הדרך

| עקב צד הדרך |
| --- | --- |
 עקב צד הדרך
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עקבים
סוג:: Rupornis
מין:: עקב צד הדרך
שם מדעי
 Rupornis magnirostris ‏גמלין, 1788
תחום תפוצה


עקב צד הדרך (שם מדעי: Rupornis magnirostris) הוא מין של דורס יום בינוני החי בטבע באמריקה הדרומית. עוף זה הוא מין יחיד בסוגו, וגם סווג לאחרונה כסוג יחיד בפני עצמו בתת-משפחת העקבים.
מאפיינים

אורכו של עקב צד הדרך 31–41 ס"מ ומשקלו 250–300 גרם. הוא בעל נוצות חומות עם ראש מעט סגול ומקור צהוב. החזה מנומר בלבן והרגליים ארוכות וצהובות. הגב והזנב מפוספסים בכמה שורות קווים. הנקבות גדולות מהזכרים ב-20% יותר. במראהו הוא מזכיר מאוד עקב.
תפוצתו משתרעת ממקסיקו ודרומה עד למזרח הרי האנדים בארגנטינה. הוא מותאם למרבית בתי הגידול בתפוצתו, אך מתרחק מיערות צפופים וסבוכים. הוא מצוי גם בערים שונות.
תזונתו הטבעית של העקב מורכבת מחרקים, קשקשאים וכן יונקים קטנים כמו מכרסמים או מרמוסטיים שאינם מבחינים בו. הוא ינסה לעיתים לצוד ציפורים אך אינו זריז דיו ולכן מסתמך על הסחת דעתן כדי לעוט עליהן. הוא ניזון גם מפגרים ולמד למצוא אותם בסביבת דרכים. להקות של עקבים אלה נוהגות להתאסף ליד בעלי-חיים שנהרגו בתאונות דרכים, והתנהגות זו הקנתה לעוף את שמו -"עקב צד הדרך".
תת-מינים

R. m. griseocauda
R. m. conspectus
R. m. gracilis
R. m. sinushonduri
R. m. petulans
R. m. alius
R. m. magnirostris
R. m. occiduus
R. m. saturatus
R. m. nattereri
R. m. magniplumis
R. m. pucherani
גלריה

עקב צד הדרך בתעופה
הערות שוליים

↑  עקב צד הדרך באתר הרשימה האדומה של IUCN
עמירם רפאל

| --- | --- |
תא"ל עמירם רפאל, 1990.
תא"ל עמירם רפאל, 1990.
 לידה:  2 באוקטובר 1947 י"ח בתשרי ה'תש"ח
 פטירה:  2 בפברואר 2012 (בגיל 64) ט' בשבט ה'תשע"ב
 מקום קבורה:  בית עלמין בכוכב יאיר
 מדינה:  ישראל 
 השתייכות:   צבא הגנה לישראל חיל הים הישראלי חיל הים הישראלי
 תקופת הפעילות:  1965–1993 (כ־28 שנים)
 דרגה:   תת-אלוף
 תפקידים בשירות
 מפקד ספינת טילים  מפקד פלגת ספינות טילים  ראש מחלקת אמצעי לחימה  ראש פרויקט סער 5 וצוללות
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון הראשונה
 תפקידים אזרחיים
 סמנכ"ל שיווק ופיתוח עסקי בתדיראן מנהל שותף בחברת ייעוץ ביטחוני "ליעם"
 
עמירם רפאל (2 באוקטובר 1947 – 2 בפברואר 2012), מנהל ויזם ישראלי שהחל את דרכו בחיל הים והגיע לדרגת תא"ל. בתפקידו האחרון בחיל הים היה אחראי על בנית כלי השייט החדשים של חיל הים: סער 5 וצוללות מסדרת דולפין. לאחר שחררו מצה"ל מונה לסמנכ"ל השיווק של חברת תדיראן ובהמשך הקים את חברת ליעם לניהול ושיווק מערכות לחימה.
משפחה וילדות

רפאל נולד בקריית מוצקין ליוסף רפאל, חבר אגד, שעלה מהונגריה, ורעיה מבית פוקס ילידת רומניה. בגיל 10 עבר עם הוריו ואחותו זהבה למשק בכפר ביאליק. בבית הספר התיכון למד במגמה ריאלית ונחשב לתלמיד מצטיין. מדי פעם נהג לברוח מבית הספר יחד עם חברו יעקב רווה "רוזה". יחד בילו בהאזנה לדיונים בבית המשפט ויחד השתתפו בצעדת ארבעת הימים.
שירות צבאי

רפאל התגייס לצה"ל בספטמבר 1965 והתנדב לקורס חובלים מחזור ט"ו. לאחר קורס ארוך של כ-30 חודש סיימו בהצלחה ב-6 בפברואר 1968. קורס חובלים מחזור ט"ו יועד לבנית קצונה לספינות הסער שהחלו להיקלט בחיל הים.
בסיום הקורס שובץ רפאל כקצין משמרת גשר, באח"י מזנק בשרבורג, תחת פיקודו של צבי גבעתי. והשתתף בהפלגת העברתה לישראל.
לאחר שסיים בשנת 1969 קורס קציני נשק מתקדם, נשלח כקצין נשק וסגן מפקד אח"י סופה (סער 3), שהייתה בהכנות ליציאה משרבורג תחת פיקודו של אריה רונה. ב־24 בדצמבר 1969 השתתף רפאל בהפלגת מבצע נועה בה הועברו לישראל 5 ספינות סער 3 משרבורג.
רפאל כחניך בקורס חובלים מפעיל מכשיר גילוי צוללות בכלי שיט, 1967.
רפאל (משמאל) עם חברו ליאור מרגולין באימון צלילה במהלך קורס חובלים,1967.
רפאל עם אריה רונה בגשר אח"י סופה (סער 3), בהפלגת ספינות שרבורג, 1969.
שירות צבאי > המשך שירות

בקיץ 1971 סיים רפאל את תפקידו כקצין נשק וסגן מפקד אח"י סופה, ומונה למדריך בקורס קציני נשק מתקדם בבה"ד חיל הים.
בשנת 1973 יצא ללימודי חשמל ואלקטרוניקה בטכניון. ומשפרצה מלחמת יום הכיפורים
הפסיק את הלימודים, והוצב לשירות כקצין גנ"ק, באונייה המגויסת "נהריה" בזירת ים סוף. תחת פיקודו של צבי גבעתי ואחריו רפי אפל.
שירות צבאי > פיקוד בים

ב-1977 סיים את הלימודים והתמחה לפיקוד על סטיל אח"י רומח (סער 4). בתחילת 1978 הוסמך לפיקוד וקיבל את אח"י כידון (סער 4), בזירת ים סוף. בסוף שנת 1979 מונה לקצין ליווי של ספינת הטילים אח"י רומח (סער 4) שנמכרה לחיל הים של צ'ילה. והפליג כמדריך ומלווה בהפלגה מבסיס חיל הים בשארם א-שייח' עד לדרום אפריקה.
בקיץ 1979 מונה רפאל למפקד פלגה 916, בבסיס אשדוד והועלה לדרגת סגן אלוף. בקיץ 1981 סיים את תפקידו ומונה למפקד פלגת סטי"לים 45 בשייטת ספינות הטילים.
ב-22 בספטמבר 1981,יצא כמפקד בכיר בהפלגת אח"י געש (סער 3) מחיפה להספנה בבסיס חיל הים באילת. הפלגה זו הסתיימה ב-24 בספטמבר בשעה 3 לפנות בוקר בתקלה מבצעית חמורה של עליית אח"י געש על החוף הסעודי. ועדת חקירה בראשות אל"ם דוד הרפזי קבעה שהעלייה על החוף נבעה מרצף של תקלות טכניות, כוח אדם לא מיומן והתרשלות קצינים ומפקדים. רפאל לא נמצא אחראי והאירוע לא פגם בקידומו.
במלחמת שלום הגליל השתתף רפאל כמפקד פלגה בשייטת ספינות הטילים. פלגה 45 בפיקודו השתתפה באבטחת חופש הפעולה הימי, אבטחת כוחות נחיתה וסיוע באש לכוחות הקרקע בציר החוף.
במרץ 1983 יצא רפאל בתפקיד מפקד בכיר בים, על סיפון אח"י בת גלים 2 לאחד ממבצעי העלאת יהודי אתיופיה מחוף סודן. הביצוע עבר בהצלחה.
עמירם רפאל מקבל דרגת סרן ואשתו ציפי 1974.